રાજકોટ શહેરમાં મોટાભાગે લૂંટ, ચીલઝડપ અને મારામારી જેવા ગુનાઓ રાત્રીના સમયે જ બનતા હોય છે શહેરમાં ગુનાઓ આચરવા લુખ્ખાઓને મોકળું મેદાન મળી ગયું હોય તેમ બેફામ લુખ્ખાગીરી કરી પોલીસને પડકાર ફેંકી રહ્યા છે આવા ગુનાઓ બનતા અટકાવવા પોલીસ યોગ્ય જગ્યાએ નાઈટ પેટ્રોલીંગ કરે તો આવા બનાવો પણ બનતા અટકી શકે તેમ છે જેમ કે શહેરના ખુલ્લા મોટા પ્લોટ અને મેદાનો રાજકોટના જામનગર રોડની વાત કરીએ તો આઇઓસી પ્લાન્ટની સામે અને રેલનગર બ્રિજ તરફ જતા રસ્તા ઉપર ખુલ્લા મેદાનો આવેલા છે જેમાં બાવળિયાની જાળીઓ જ છે તેવી જ રીતે ગોંડલ રોડ ઉપર પુનિતનગર પાણીના ટાંકા પાસે પણ આવો જ અવાવરું પ્લોટ આવેલો છે તેવી જ રીતે ભાવનગર રોડ ઉપર ગંજીવાડાની બાજુમા પીટીસીના ગ્રાઉન્ડ તરીકે ઓળખાતું વિશાળ મેદાન આવેલું છે આ તમામ મેદાનોમાં રાત્રીના સમયે લુખ્ખાઓ પડ્યા પાથર્યા રહે છે અને દારૂની મહેફિલો માણી એકલ દોકલ લોકોને લૂંટવા નીકળી પડતા હોય છે રાત્રીના સમયે નશામાં ભાન ભૂલેલા આ લુખ્ખાઓ 200-500 રૂપરડી માટે ગમે તે નિર્દોષને પણ છરી ઝીકી દેતા અચકાતા નથી જેથી કરીને શરીર સંબંધી ગુનાઓ અટકાવવા માટે નાઈટ પેટ્રોલીંગમાં રહેતો પોલીસ સ્ટાફ પોત પોતાના વિસ્તારોમાં આવા અવાવરું કે જ્યાં લોકોની અવરજવર ન હોય તેવા સ્થળોએ વિશેષ સ્ટાફ સાથે પેટ્રોલીંગ કરે તો અનેક ગુનેગારો રંગેહાથ મહેફિલો માણતા પકડાઈ શકે તેમ છે અને અનેક મોટા ગુનાઓ બનતા અટકી શકે તેમ છે લુખ્ખાઓ દારૂની મહેફિલો માણી ચોક્કસ પ્રકારે પ્લાન ઘડી નીકળી પડતા હોય છે તેઓને રોકવા ખુબ જ જરૂરી છે